MINISTERSTVO  DOPRAVY, PÔŠT
	A  TELEKOMUNIKÁCIÍ 
	SLOVENSKEJ  REPUBLIKY
Číslo: 148/M-2003

Materiál na rokovanie
vlády Slovenskej republiky

Dodatok č.1

 k NOVÉMU ZNENIU

Návrh  
 
Projekt transformácie príspevkovej organizácie Slovenská správa letísk

Podnet:	Materiál obsahuje:	
na základe bodu B.3.	1. Návrh nového znenia uznesenia 
uznesenia Vlády SR č. 649/2001	2. Predkladacia správa
z 11. júla 2001	

	

Predkladá:
Pavol Prokopovič 
minister dopravy, pôšt 
a telekomunikácií SR

	Bratislava,   február  2003

VLÁDA SLOVENSKEJ REPUBLIKY

N á v r h  

UZNESENIE
VLÁDY SLOVENSKEJ REPUBLIKY
k návrhu

Projekt transformácie príspevkovej organizácie Slovenská správa letísk

Číslo uznesenia:	

Zo dňa: 	

Číslo materiálu:	

Predkladateľ:	minister dopravy, pôšt a telekomunikácií SR

Podnet:  	bod B.3 uznesenia vlády SR č. 649/2001 z 11. júla 2001

Stupeň utajenia:	

VLÁDA SLOVENSKEJ REPUBLIKY

Vláda

A. schvaľuje

A.
	návrh Projektu transformácie príspevkovej organizácie Slovenská správa letísk v I. alternatíve. 

B. ukladá

ministrovi  dopravy, pôšt a telekomunikácií  SR

B.1
	predložiť do vlády návrh novely zákona č.143/1998 Z.z. o civilnom letectve a o zmene a doplnení niektorých zákonov v znení zákona č.37/2002 Z.z. riešiaci osobitný vzťah štátu k majetku infraštruktúry obmedzením nakladania s prioritným infraštruktúrnym majetkom, spôsob zakladania letiskových spoločností a výkon regulačných úloh príslušným orgánom štátnej správy

	T: 30. apríla 2003

B.2		v súlade s časovým harmonogramom projektu transformácie predložiť do vlády návrhy na založenie letiskových spoločností na prevádzkovanie letísk Bratislava, Košice, Poprad-Tatry, Sliač, Piešťany a Žilina

	T: 31. októbra 2004,

B.3		v súlade s časovým harmonogramom projektu transformácie predložiť do vlády návrhy na prevod časti majetkovej účasti štátu na podnikaní letiskových spoločností na iné osoby a uskutočniť prevod neupotrebeného ostatného majetku zo správy Slovenskej správy letísk odplatným prevodom na iné osoby alebo bezodplatne na dotknuté vyššie územné celky VÚC a mestá

	T: 31. decembra 2004,

B.4		zrušiť príspevkovú organizáciu Slovenská správa letísk a zabezpečiť plnenie regulačných úloh príslušným orgánom štátnej správy 

	T: 31. decembra 2004,

B.5		na základe úspešnosti výberových konaní na strategického partnera predložiť do vlády návrhy na prevod časti majetkovej účasti štátu na podnikaní letiskových spoločností Bratislava a Košice

	T: 31. decembra 2005.

Vykoná: 
	minister dopravy, pôšt a telekomunikácií
Predkladacia správa

Predložené nové znenie materiálu Projekt transformácie príspevkovej organizácie Slovenská správa letísk bolo posúdené dňa 12.2.2003 Poradou ekonomických ministrov. Bolo odporúčané materiál predložiť do vlády v I.alternatíve. 
Zároveň sa odsúhlasili pozmeňujúce návrhy na znenie uznesenia. Tieto sa dotkli bodov B.2 a B3 a boli predkladateľom zapracované. Z toho dôvodu sa vyhotovil Dodatok č. 1 nového znenia materiálu a predkladá sa na rokovanie vlády.